google/wiki40b huggingface dataset:
Misisoga

Istorija

Miesto teisės suteiktos 1974 m.

Lietuviai

Misisogoje pirmieji lietuviai įsikūrė XX a. penkto dešimtmečio pabaigoje. 1960 m. pagal architekto A. Šalkauskio projektą buvo įsteigtos Šv. Jono lietuvių kapinės. Jas 1960 m. pašventino iš JAV atvažiavęs prelatas Mykolas Krupavičius. Iki 2002 m. kapinėse palaidota daugiau kaip 3200 lietuvių. Šalia kapinių 1972–1973 m. pagal architekto V. Liačo projektą pastatytas 2 aukštų lietuvių sodybos pastatas „Anapilis“ ir klebonija. Nuo 1988 m. joje veikia Kanados lietuvių muziejus–archyvas. 1988 m. N. Benotienės iniciatyva įkurtas Lietuvos kankinių parapijos vaikų choras „Angeliukai“. 1996 m. chore buvo 18, 1998 m. – 30 vaikų. Choro tėvų komitetas (vad. R. Stravinskienė) 1996 m. ir 1998 m. surengė „Angeliukų“ stovyklas lietuvių sodyboje „Anapilis“, išleido garsajuoste „Tau, Jėzuli“ (1998 m.). 2001 m. Angeliukų choro narės kartu su Kanados lietuvių bendruomenės, Kanados lietuvių jaunimo ir Pasaulio lietuvių jaunimo sąjungų atstovais atliko meninę programą Kalgaryje ir Edmontone Lietuvos nepriklausomybės švenčių minėjimuose; choro vyresnioji grupė dalyvavo tarptautiniame folkloro festivalyje Zakatekase (Meksika). Prie Ontarijo ežero veikia lietuvių skautų stovyklavietė. 2008 m. Misisogoje gyveno daugiau kaip 1000 lietuvių.
Carno FC

Istorija

Klubas įkurtas 1960 m. Yra žaidę kelis sezonus Cymru Alliance lygoje, bet joje neįsitvirtino.
Angelas Červenkovas

Biografija

Žaidė gynėju CSKA Sofia, Etar Veliko Tarnovo, FK Montana komandose, taip pat Bulgarijos rinktinėje, sužaidė penkis kartus.
Nuo 1991 m. iki 2001 m. dirbo CSKA jaunimo akademijoje. Pradėjo trenerio darbą PFK Černo More Varna klube (2001–2002 m.), PFC Minyor Bobov dol (2002–2003 m.), PFK CSKA Sofiâ trenerio padėjėjas (2003–2007 m.), 2007 m. balandį–birželį dirbo FBK Kaunas vyr. treneriu. Dirbo Heart of Midlothian klube nuo 2007 m. rugpjūčio iki 2009 m. ir PFK Liteks Loveč iki 2010 m. liepos mėnesio.
Šovininė

Šovininė (rus. патронный подсумок) – kareivio ekipuotės dalis, odinė ar kitokios standžios medžiagos dėklas šoviniams nešioti. Paprastai tvirtinama prie juosmens diržo, nors gali būti ir tvirtinamos prie perpetės, taktinės liemenės. Klasikinėse šovininėse būdavo nešiojami šoviniai apkabose.
Klasikinės šovininės būdavo odinės. Karo metais gamindavo ir pigias brezentines šovinines.
Dėklas, kuriame nešiojamos dėtuvės su šoviniais, yra dėtuvinė.
Ngari prefektūra

Geografija

Prefektūra pietuose ribojasi su Nepalu, pietryčiuose ir rytuose su Indija (siena ginčytina, apima ginčytiną Aksai Čino kraštą), šiaurėje su Sidziangu. Ngari prefektūra apima istorinės Gugės karalystės žemes. Vėliau Ngari kartu su U ir Cango kraštais sudarė U-Cangą. Per teritoriją driekiasi Himalajai ir Transhimalajai, toliau šiaurėje prasideda plokščiakalniai ir dykros, o pačioje šiaurėje iškilęs Kunlunas. Gausu ežerų ir druskoežerių: Bangda, Pangongas, Dava, Goža, Longmu, Lumadžangdongas, Orba, Žari, Manasarovaras, Rakšastalis. Čia prasideda daug svarbių upių: Jarlung Dzangpo, Indas, Satledžas, Ghaghra.
Dmitrijus Koldunas

Muzikinė karjera

2006 m. D. Koldunas laimėjo Rusijos TV kanalo „Пе́рвый кана́л“ rengtą muzinikį realybės šou „Žvaigždžių fabrikas“. Įgijęs populiarumą, 2007 m. atlikėjas laimėjo Baltarusijos atrankos konkursą į „Euroviziją“ Suomijoje. Jis scenoje pasirodė gegužės 10 d. vykusiame pusfinalyje, atlikęs dainą „Work Your Magic“ (autoriai – Filipas Kirkorovas ir Karen Kavaleryan) ir patekęs tarp 10 geriausių, prasimušė į finalą. „Eurovizijos“ finale, surinkęs 145 taškus, užėmė 6 vietą.
DC Comics

Istorija

Verslininko majoro Malcolm Wheeler-Nicholson įkurta bendrovė „National Allied Publications“ debiutavo su bulvarinio formato žurnalu New Fun: The Big Comic Magazine #1 (liet. Naujos pramogos: Didysis komiksų žurnalas) 1935 m. vasarį. Antrasis leidinys, New Comics #1 (liet. Naujieji komiksai), pasirodė tokiu formatu, kuris jau buvo artimas komiksų knygos standartui. Tuomet komiksai sparčiai populiarėjo, šis laikotarpis dar įvardijamas kaip Auksinis komiksų amžius. Vėliau tas leidinys virto Adventure Comics (liet. Nuotykių komiksai).
Trečiasis ir galutinis leidimas buvo Detective Comics. Serijos tapo tikra sensacija, kai pirmąkart 1939 m. #27 numeryje buvo pristatytas Betmenas, tačiau jau tada Wheeler-Nicholson buvo miręs.
Vadovaujant naujiems vadovams „Detective Comics Inc.“ greitai išleido ketvirtą leidinį Action Comics, kartu pristatydama Supermeną. Action Comics #1, pasirodžiusi 1935 m. birželį, buvo pirmoji komiksų knyga, kurioje išryškėjo naujas veikėjų prototipas – žinomas kaip superherojus – užtikrino kainų smūgį. Kiek vėliau kompanija pristatė ir kitus savo garsius personažus, kaip kad Sandmenas ir Robinas.
2010 m. vasario 22 d., Action Comics pirmasis leidimas aukcione buvo parduotas anoniminiam pirkėjui už 1 milijoną JAV dolerių.
Pavajuonis (Utena)

Istorija

1984 m. spalio 31 d. kaimas iš Molėtų rajono Suginčių apylinkės perduotas Utenos rajono Saldutiškio apylinkei.
Miežiškiai

Aplinkinės gyvenvietės

PANEVĖŽYS – 13 km 
 LIŪDYNĖ – 5 km
Trakiškis – 8 km
Velykiai – 7 km
Nevėžis – 6 km 
 Raguvėlė – 10 km 
 RAGUVA – 16 km
Europos Žmogaus Teisių Teismas

Skundo padavimo sąlygos

Skundo padavimui būtina išpildyti keletą griežtų sąlygų. Skundo pretekstas turi būti tik teisių, išvardintų Konvencijoje ar jos protokoluose pažeidimas. Skundą gali paduoti tik pats ieškovas ir netgi tuo atveju, kai paduodamas kolektyvinis skundas, kiekvienas turi parodyti savo konkrečias pretenzijas. Skundas turi būti paduotas ne vėliau kaip praėjus 6 mėnesiams po galutinio ankstesnio skundo nagrinėjimo kompetetingoje valstybės įstaigoje. Skųstis galima tik dėl pažeidimų įvykdytų po Konvencijos ratifikavimo 1953 m. Tam kad skundas būtų nagrinėjamas, pareiškėjas turi būti išnaudojęs visas teisminės gynybos priemones savo valstybėje. Jeigu Aukščiausiasis šalies teismas nepakeičia nuosprendžio, tada galima kreiptis į Europos Žmogaus Teisių Teismą, kuris sustabdo nacionalinio šalies Aukščiausiojo teismo nuosprendį iki bylos nagrinėjimo pabaigos. Skundai siunčiami į Europos teismą turi būti susiję su viešosios valdžios piktnaudžiavimais ar prasižengimais už kuriuos ji atsakinga. Skundai prieš privačius asmenis šiame teisme nenagrinėjami.

Darbas kolegijose

Teismas dirba kolegijomis. Sprendimus priima 3 teisėjų, 7 teisėjų kolegija arba Didžioji kolegija (iš 17 teisėjų). Byla Didžiajai kolegijai perduodama nagrinėti tada, kai ji kelia svarbias ir dar nenagrinėtas žmogaus teisių problemas ir jos metu formuluojamos naujos teisinės nuostatos. Iki šiol Didžioji teisėjų kolegija 2 kartus svarstė lietuviškas bylas; paskutinė – Cudak byla (buvusi Lenkijos ambasados sekretorė telefonininkė Alicijos Cudak kaltina Lietuvą nesuteikus jai galimybės pasinaudoti teise į teisingą teismą).
Kalis (Kolumbija)

Istorija

Miestas įkurtas 1536 m. liepos 25 d. Iki ispanų Kalio slėnyje gyveno apie 30 000 indėnų.
Stasys Sadauskas

Stasys Sadauskas (1934 m. balandžio 10 d. Seirijų miestelyje, Lazdijų r.), muzikos mokytojas ir chorvedys.

Biografija

Lankė Seirijų vidurinę mokyklą, 1953–1957 Kauno J. Gruodžio muzikos mokykloje mokėsi griežti kontrabosu (dėst. J. Rimkevičius). 1963–1964 choro dirigavimo neakivaizdiniu būdu mokėsi Vilniaus J. Tallat-Kelpšos muzikos technikume (dėst. L. Ragaišis). 1975–1980 muziką studijavo neakivaizdiniu būdu Lietuvos valstybinės konservatorijos Klaipėdos fakultetuose (diriguoti mokė S. Juščius).
1957–1963 dirbo Šalčininkų rajone: mokytojavo mokyklose, vadovavo moksleivių ir suaugusiųjų chorams, organizavo dainų šventes. 1963–1969 Gudelių (Marijampolės r.) vidurinės mokyklos muzikos mokytojas ir moksleivių chorų vadovas. Su chorais dažnai pasirodydavo koncertuose, juos parengdavo rajono dainų šventėms. 1969–1983 Marijampolės 4-osios vidurinės mokyklos muzikos ir dainavimo mokytojas, vaikų ir vyresniųjų klasių moksleivių chorų, vokalinių ansamblių bei pučiamųjų orkestro vadovas. Mokytojas sėkmingai dirbo su vyresniųjų klasių moksleivių mišriuoju choru, kuris pirmųjų ir kitų prizinių vietų pelnė zoninėse ir respublikinėse chorų apžiūrose, dalyvavo 1977 respublikinėje moksleivių dainų šventėje ir 1981 moksleivių spartakiados atidarymo iškilmėse Vilniuje. Mokytojo parengti mergaičių duetai yra 1980 ir 1982 respublikinių „Dainų dainelės" konkursų laureatai. Keletą metų S. Sadauskas mokytojavo Marijampolės 6-ojoje vidurinėje mokykloje – jaunių chorą parengė 1987 respublikinei moksleivių dainų šventei. 1983–1993 Marijampolės aukštesniojoje pedagoginėje mokykloje dėstė instrumentinę muziką.
S. Sadauskas vedė parodomąsias muzikos ir dainavimo pamokas Šiaulių miesto ir šalies rajonų muzikos pedagogams, buvo Šalčininkų ir Marijampolės rajonų bei Marijampolės miesto dainų švenčių dirigentas, miesto muzikos mokymo metodinės komisijos pirmininkas. 1987 jis apdovanotas Liaudies švietimo pirmūno ženkleliu.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Pusango nacionalinis parkas

Vieta

Parkas užima 2 854,88 km² plotą ir apima Thoengo (Thoeng) Čiangrajaus, bei Čiangkhamo (Chiang Kham) ir Pusango (Phu Sang) Fajao apylinkes, 80 km į šiaurę rytus nuo provincijos centro Fajao, Laoso pasienyje.

Flora ir fauna

Pusango nacionaliniame parke vyrauja lapuočių, mišrūs, spygliuočių ir visžaliai miškai. Iš retų augalų parke sutinkama: aukštasis sparnenis (Dipterocarpus alatus), baltažiedis sparnenis (Dipterocarpus turbinatus), kvapioji hopėja (Hopea odorata), raudonasis indenis, michelija (Michelia floribunda), briaunotasis sparnūklis (Anisoptera costata), krausva (Lagerstroemia calyculata ir Lagerstroemia tomentosa), beždžioninis duonmedis arba beždžioninis duonvaisis (Artocarpus lacucha), stambiavaisis koralmedis (Pterocarpus macrocarpus), Afzelia xylocarpa, kietavaisė ksilija (Xylia xylocarpa), didysis tikmedis (Tectona grandis), aliejinis lakmedis (Schleichera oleosa), karpotasis viršūklis (Terminalia bellirica), irvingija (Irvingia malayana), dilenija (Dillenia pentagyna), tankiažiedis ąžuolūnas (Lithocarpus densiflorus), mangas (Mangifera sp.) ir daug rūšių bambukų.
Parke gyvena: Indijos muntjakas, šernas, Indinis zambaras, Birminis kiškis (Lepus peguensis), Javinis elniukas, laibaliemenės beždžionės, baltarankis gibonas, Nendrinė katė (Felis chaus), dygliatriušis, palminis musangas, dvispalvė ratufa (Ratufa bicolor), voverė skraiduolė (Hylopetes phayrei), mangustas, raudonasis vilkas (Cuon alpinus infuscus) ir kt, sutinkama daug paukščių: Eudynamys scolopaceus, Cacomantis merulinus, Megaceryle lugubris, Pycnonotus aurigaster, Žalsvanugarė spalvingoji nekatrina (Cinnyris jugularis), didysis kukalis (Centropus sinensis), Dicrurus leucophaeus, Dicrurus remifer, bankivinė višta ir kt.
Kalnelio pagrindinė mokykla

Istorija

1908 m. įkurta Valiūnų pradinė mokykla, kuri buvo kilnojama iš vienos sodybos į kitą. 1926 m. mokykla perkelta į Valiūnų dvarą. 1950-1953 m. mokykla tapo septynmete mokykla, patalpinta pas kelis ūkininkus. 1963 m. išleista pirmoji aštuntokų laida (vakarinis mokymas). 1964 m. pastatyta nauja mokykla Kalnelyje. 1976 m. mokykla pakeitė pavadinimą – tapo Kalnelio aštuonmete mokykla. 1985 m. mokykla tapo devynmete.
1988 m. pastatytas mokyklos priestatas su sporto sale, valgykla, naujais kabinetais. 1998 m. mokykla iškilmingai šventė savo 90-ąjį jubiliejų išleidusi 46 mokinių laidą. 2000 m. mokykloje atidaryta dešimtoji klasė. Nuo 2003 m. Kalnelio pagrindinė mokykla tapo savarankiška, prie mokyklos prijungtas Maldenių skyrius. Nuo 2009 mokslo metų mokykla uždaryta dėl lėšų stygiaus.
2010 m. prijungta prie Skaistgirio vidurinės mokyklos.
Petras Paulius Vežbovskis

Piotr Paweł Wierzbowski (1818 m. rugpjūčio 14 d. - 1893 m. liepos 1 d. Seinuose) - katalikų dvasininkas, Seinų vyskupijos vyskupas 1872-1893 m.
Kunigu įšvęstas 1841 m. spalio 31 d. Buvo klebonu Šumove ir Suvalkuose. Prisidėjo prie 1863-1864 m. sukilimo. 1872 m. tapo Seinų vyskupu. Vyskupu įšventintas Šv. Kotrynos Aleksandrietės bažnyčioje Sankt Peterburge. Jį konsekravo Mogiliovo arkivyskupas metropolitas Antanas Fijalkovskis (Antoni Fijałkowski).
Marvanas I

Biografija

Marvanas ibn Hakamas gimė 623 m. Jo motinos vardas buvo Amna bint Alkaman ibn Safvan. Jis buvo kilęs iš Abd Šamsų klano. Tapo svarbiu valdininku ir iškilo iki ministro rango giminaičio kalifo Usmano valdymo metu. Jis dalyvavo Aišos bint Abu Bakr vedamame žygyje į Basrą atkeršyti Usmano žudikams ir keletas istorikų jam priskiria Kupranugario mūšyje išdavikišką Talhos ibn Ubaidulos nužudymą.  Kalifu tapus kitam umajų klano atstovui Muavijai I, jis kurį laiką buvo paskirtas Medinos valdytoju. Postą prarado, kai Muavijos I reikalavimu neprivertė prisiekti įtakingų religinių Hidžazo veikėjų Muavijos sūnaus Jazido naudai. 680 m. kalifu tapus Jazidui, Marvanas faktiškai vadovavo umajams Hidžaze. 683 m. jis su kitais umajais buvo išvytas iš Medinos, kai sukilusiems Mekos ir Medinos miestams numalšinti Jazidas I pasiuntė kariuomenę iš Sirijos. Po Medinos užėmimo buvo apgulta Meka. Apgulties metu atėjo žinia apie Jazido I mirtį. Marvanas su kitais umajais negalėjo pasilikti dėl vietos genčių neapykantos ir su Huseino ibn Numeiro kariuomene pasitraukė į Siriją, kur trumpam valdė Jazido I sūnus Muavija II. 
Po Jazido I ir Muavijos II mirčių buvo sukilęs beveik visas kalifatas iš didžiulio nepasitenkinimo umajais dėl Huseino ibn Ali nužudymo 680 m. ir karo prieš Meką ir Mediną. Vyko Antrasis kalifato pilietinis karas (Antroji fitna). Basros valdytojas Ubaidula ibn Zijadas buvo priverstas bėgti į Damaską, Egipto valdytojas Abdur Rahmanas ibn Džehdanas prisiekė Mekoje kalifu pasiskelbusiam Abdulai ibn al Zubairui. Irake veikė trys grupės: Al Zubairo šalininkai, charidžitai ir Ali įpėdinių rėmėjai. Pačioje Sirijoje Damasko valdytojas Dahakas ibn Kaisas palaikė Al Zubairą, jo vardu pradėtos rinkti priesaikos Himse ir kitur. Įtakingiausi Damasko umajų ir kalbitų klanai nepritarė Al Zubairo kalifatui. Jų siekis iš pradžių buvo kalifu paskelbti Jazido I sūnų Chalidą. Palestinos valdytojas Hasanas ibn Malikas Kalbis surengė žygį į Jordaniją ieškoti paramos. Ten sužinojo, kad Dahakas ibn Kaisas slapta palaiko Al Zubairą, kas sukėlė skilimą Sirijoje. Tuo tarpu Palestina buvo užimta Al Zubairo rėmėjų. Sirijoje umajų ir kalbitų pajėgos sustojo prieš kaisitų pajėgas prie Mardž Rahito. Prieš mūšį generolu  buvo išrinktas Chalidas ibn Jazidas, tačiau dėl per jauno jo amžiaus ir aktyviai tapininkaujant Ubaidulai ibn Zijadui klanai prisiekė kalifui Marvanui ibn Hakamui. 684 m. rugpjūčio 18 d. Mardž Rahito mūšyje Omejadų rėmėjai įveikė Al Zubairo rėmėjus. 
Marvanas I buvo senas ir ligotas, jis valdė mažiau nei metus laiko iki mirties 685 metais. Marvanas vedė Chalido ibn Jazido motiną, kuri buvo iš kalbitų klano, taip užtvirtindamas sąjungą su kalbitais ir išsprendė paveldėjimo klausimą savo sūnų naudai. Jis pasiuntė kariuomenes susigrąžinti valdžią Palestinoje ir Egipte. Po jo mirties kalifu tapo jo sūnus Abdulmalikas.
2010 m. pasaulio futbolo čempionato atranka/Europa/5 grupė

XIX Pasaulio futbolo čempionato atrankos Europos zonos 5 grupės rezultatai.
Žagarės atodanga

Žagarės atodanga – valstybinės reikšmės geologinis gamtos paveldo objektas Joniškio rajone, Žagarės miestelyje, prie Žvelgaičių ir Dolomito gatvių. Objektas pritaikytas lankymui – link jo veda kelio nuorodos, vietoje pastatytas informacinis stendas. Atodangą iš arti galima apžiūrėti nusileidus laiptais į buvusį dolomitų karjerą, veikusį iki 1964 m. Atodangos fragmentas yra uždengtas apsauginiu stogeliu.
Žagarės dolomitų telkinio 2,5-3,5 m aukščio ir apie 200 m ilgio karjero sienelės 1964 m. paskelbtos valstybės saugomu gamtos paminklu, nuo 2002 m. – geologinis gamtos paveldo objektas. Dolomitas, kurio skalda naudojama kelių tiesimui, blokai – statyboje, kalkėms ir apdailos medžiagoms gaminti, būdingas būtent Šiaurės Lietuvai, ir ypač – Žagarei, kur jo klodai slūgso labai negiliai.

Istorija

Žagarės dolomito telkinys dabartinės atodangos apylinkėse žinomas nuo XIX a. 1950 m. čia telkinį išžvalgė ir 1953, 1960 m. papildomai tyrinėjo Lietuvos geologų ekspedicija, nustačiusi, kad šių vietų dolomitas tinkamas naudoti kalkėms degti ir kelių statybai. Karjere dolomitas buvo kasamas rankiniu būdu dar prieš Antrąjį pasaulinį karą.
Natūralioje krosnyje (vadinamajame tepliuje) žagariečiai degė kalkes, kol Naujosios Akmenės kompleksas pradėjo gaminti jas pramoniniu būdu. Kalkių degimo krosnys buvo įrengtos visai šalia karjero. Vienos jų likučiai išlikę iki dabar. Žagariečiai, dirbę karjere, pasakoja, jog iškastą dolomitą pildavę į krosnis, kurias kūrendavo malkomis ir kelmais. Kalkės išdegdavo per 4–5 paras. Jas veždavo į Joniškio geležinkelio stotį, kur vagonais siųsdavo pagal užsakymus, dažniausiai į Rusiją.

Geologija

Žagarės apylinkėse po nestora dirvožemio danga slūgso nuosėdinės uolienos – dolomito sluoksniai. Jie sudaro paleozojaus eros, devono periodo, Žagarės svitos sluoksnius, kurie susiformavo prieš 360 milijonų metų, šiltos druskingos jūros dugne. Ši uoliena turi nelygų paviršių ir slūgso 2-45 m gylyje (Žagarėje 0,3-6 m gylyje, apie 12 m storio), taip negiliai tik Šiaurės Lietuvoje. Iš paviršiaus pridengta moreniniu priemoliu (riedulių, žvirgždo, gargždo, smėlio, aleurito ir molio mišinys, susidaręs ištirpus ledui arba ledo sustumtas) ir vietomis smėliu bei žvyru suklotais ledo tirpimo vandenų, t. y. nuosėdomis, paliktomis maždaug prieš 13000 metų, vėliausiai iš Lietuvos besitraukiančio ledyno. Uolienų sluoksniai gerai matyti Švėtės krantuose, dugne ir buvusiame dolomitų karjere.
Antanas Mikėnas

Biografija

1946 m. baigęs Panevėžio mokytojų seminariją iki 1948 m. mokytojavo Ramygaloje ir Kėdainiuose. 1952 m. baigė Lietuvos kūno kultūros institutą, 1959–1989 m. Vilniaus universiteto dėstytojas, treneris.
Auklėtiniai: Justinas Vasiliauskas, Juozas Tumasonis, Vladas Babenskas, Alvydas Baltaduonis, Virmantas Papas.
Pirmasis Lietuvos lengvaatletis, laimėjęs olimpinį apdovanojimą. Taip pat pirmasis ir iki šiol vienintelis Lietuvos sportinio ėjimo atstovas, laimėjęs olimpinį medalį.
Kūnas ir kraujas

Turinys

1501-ieji metai, Italija. Lordas Arnolfinis, padedamas samdinių armijos, užima neįvardintą miestą. Pradžioje kaip grobį žadėjęs leisti kareiviams šeimininkauti jame 24 valandas, vėliau jis persigalvoja ir liepia kapitonui Hokvudui išvaryti buvusius savo karius be jokio užmokesčio.
Samdiniai, vadovaujami buvusio Hokvudo padėjėjo Martino, apsistoja apleistuose griuvėsiuose, kur jo draugė prostitutė Selina pagimdo šio negyvą sūnų. Norėdami jį palaidoti, kareiviai atkasa šventojo Martino medinę skulptūrą ir būriui priklausantis šventikas, vadinamas Vyskupu, nusprendžia, kad tai Dievo ženklas ir samdiniai nusprendžia atkeršyti Arnolfiniui.
Tuo metu lordas ketina apvesdinti savo sūnų Stiveną su princese Agnese. Jiedu susitinka ir kartu suvalgo rastą mandragoros vaisių, turintį stebuklingos galios amžiams sujungti žmones. Netrukus juos užpuola Martino būrys, Arnolfinį sunkiai sužeidžia ir pagrobia vežimą su jame besislepiančia Agnese. Vėliau radęs ją, Martinas ją išprievartauja, tačiau Agnesė pradeda koketuoti su juo, tikėdamasi tokiu būdu užsitikrinti apsaugą. Ji dalyvauja užimant pilį ir tampa šio meiluže, tuo tarpu Stivenas kreipiasi į atsargą išėjusį Hokvudą, prašydamas šio pagalbos susigrąžinti nuotaką…
Gvanda

Istorija

Gvanda įkurta XX a. pr.
Zinaida Nagytė-Katiliškienė

Biografija

Gimusi Mažeikiuose, iš ten iškeliavo vos šešių mėnesių, tačiau daug kartų buvo grįžusi lankyti tetos, gyvenusios netoli. Tėvas buvo geležinkelininkas, jį su visa šeima (žmona Antanina, dukra Zinaida bei sūnumis dvyniais Martynu ir Henriku) dažnai kilnodavo iš vietos į vietą: iš Mažeikių į Radviliškį, iš Radviliškio į Kauną.
Zinaida pradžios mokyklą pradėjo lankyti Kaune. Kai tėvą iš Kauno perkėlė į Šilutę, ji mokslus tęsė ten. Dar mažai mergaitei latvė motina dainuodavo latviškas dainas, o žemaičio tėvo vyresnioji sesuo, teta Morta Balsienė, sekė lietuviškas pasakas bei mokydavo lietuviškų dainų. Šeimoje taip pat gyveno vokiečių kilmės literatūrą mylėjusi senelė Emilija Peters, kuri labai anksti pradėjo vaikams skaityti vokiškas knygas.
Į pradžios mokyklą Zina atėjo kalbėdama trimis kalbomis: lietuvių (gimtąja) bei vokiečių ir latvių. Šios trys kalbos poetei ir liko visą gyvenimą beveik kaip gimtosios. Pradžios mokyklą baigė Kėdainiuose, kur šeima išgyveno visą vokiečių okupacijos laikotarpį. Karo metu, vokiečiams traukiantis iš Lietuvos, abu Zinaidos broliai pasitraukė į Vokietiją. 1944 m. liepą į Vakarus kartu su tėvais pasitraukė ir poetė. 1945 m. Vokietijoje baigė gimnaziją. Insbruko bei Freiburgo universitetuose studijavo vokiečių literatūrą ir filosofiją. Vokietijoje susipažino su savo būsimu vyru rašytoju Mariumi Katiliškiu.
1949 m. išvyko į JAV, apsigyveno Lemonte, kur gyveno iki mirties. Visą poetės gyvenimą lydėjo tragiškos netektys. 1964 m. netikėtai miršta artimi draugai Julius Kaupas ir Algimantas Mackus. 1980 m. po sunkios ligos, amputavus abi kojas miršta jos vyras Marius. Jauni iš gyvenimo pasitraukia ir abu vaikai – sūnus Saulius ir dukra Agnė.

Kūryba

1941 m. pradėjo rašyti, paskatinta brolio poeto Henriko Nagio. Kūryboje istorinė savimonė atsiskleidžia per gimtosios žemės ir asmeninio likimo ryšį: susidūrus prarastai savajai erdvei ir privalomai priimti svetimajai erdvei, atsiveria vidinis vienatvės pasaulis. Poezijoje itin ryškus naratyvinis pradas, eilėraščiai jungiami į ciklą, išplečiantį poetinio pasakojimo galimybes. Svarbus žodžio ir tikrovės santykis. 
Kūrybą spausdino JAV lietuvių žurnale „Metmenys“, laikraštyje „Naujienos“, savaitraščiuose „Nepriklausoma Lietuva“, „Dirva“ ir kt. Be savo kūrybos, poetė dar vertė poeziją iš vokiečių ir latvių kalbų. Priklauso vadinamajai „bežemių“, neornamentuotos kalbos kartai.
Naletalė

Naletalė (Naletale, Nalatale) – istoriniai griuvėsiai, apie 25 km į rytus nuo Šanganio (Šiaurės Matabelelandas, Zimbabvė) ir šiauriau Dhlo Dhlo griuvėsių. Griuvėsiai priskiriami kalangų Torvų valstybei ir spėjamai datuojami XVII a. Ryškiausias išlikęs statinys yra didžiulė akmenų mūro siena. Joje aptinkami visi Zimbabvės architektūrinės tradicijos ornamentai – ševronai, žuvies nugarkaulio pavidalo bei šachmatiškai languoti elementai ir kt. Pradžioje sienos viršus buvo padengtas plokštėmis. Komplekse išlikę ir pagrindinio pastato (angl. hut) likučiai. Manoma, kad tai buvo karalių Torvų rezidencija.
Griuvėsius apardė ankstyvieji lobių ieškotojai, ieškoję aukso, tačiau kompleksas išliko vienu geriausiai išlikusių ir įspūdingiausių senovinių Zimbabvės paminklų.
Chalkidė

Istorija

Manoma, kad miesto pavadinimas kilo nuo žodžio χαλκός 'varis'. Antikos laikais Chalkidė su aplinkine teritorija sudarė senovės graikų polį. Dėl patogios geografinės padėties, derlingų žemių, vario rūdos kasyklų tapo svarbiu Eubojos ekonomikos ir prekybos centru. Senovinė Chalkidė buvo viena didžiausių nepriklausomų miestų valstybių. Nuo VI a. pr. m. e. pab. tapo pavaldi Atėnams, 477 m. pr. m. e. prisijungė Delo jūrų sąjungos, o 377 m. pr. m. e. – prie Atėnų antrosios jūrų sąjungos. 338 m. pr. m. e. Chalkidė priklausė Makedonijai, nuo 168 m. pr. m. e. – Romai. 1209 m. Chalkidė tapo Venecijos valda ir vadinta Negroponte (it. Negroponte). 1470 m. miestas užimtas osmanų.
Jana Jordan

Biografija

Gimė 1986 m. kovo 9 d. San Antonijuje, Teksase. Gyvena Kalifornijoje. Fotomodelio karjerą Jana pradėjo būdama 14 metų amžiaus. Sulaukusi 18 metų pradėjo fotografuotis nuoga. Pornografijos pramonėje Jana žinoma Jana Foxy vardu. 2007 m. sausį mergina pasirašė sutartį su „Ninn Worx“ kompanija. Tais pačiais metais tampa „Penthouse metų mergina“. 2008 m. įkūrė savo tinklalapį.
Vaidina tik lesbietiškuose filmuose. 2009 m. nominuota „AVN Awards“ apdovanojimuose, geriausios lesbietiškos scenos kategorijoje. Iki 2013 m. nusifilmavo 123 pornografiniuose filmuose.